ଗଜପତି : ବର୍ଜ୍ୟବସ୍ତୁରୁ ଘର ସଜା ସାମଗ୍ରୀ ତିଆରି କରି ଚର୍ଚ୍ଚାକୁ ଆସିଛନ୍ତି ଗଜପତି କାଶୀନଗର ଏନଏସି କର୍ମଚାରୀ । ଘରଘର ବୁଲି ବର୍ଜ୍ୟବସ୍ତୁ ସଂଗ୍ରହ କରିବା ପରେ ଏଥିରୁ ଭଳିକି ଭଳି ଘରସଜା ସାମଗ୍ରୀ ତିଆରି କରିଥାନ୍ତି ଏନଏସି କର୍ମଚାରୀ। ଆଗକୁ ସ୍ୱଚ୍ଛସାଥୀଙ୍କୁ ତାଲିମ ଦେବା ସହ ଜନସାଧାରଣଙ୍କୁ ମଧ୍ୟ ବର୍ଜବସ୍ତୁ ପରିଚାଳନା ସମ୍ପର୍କରେ ବୁଝାଯିବ ବୋଲି ଲକ୍ଷ୍ୟ ରଖିଛନ୍ତି ଏମାନେ।
ଗଜପତି କାଶୀନଗର ଏନଏସି ପକ୍ଷରୁ ମହିଳା କର୍ମଚାରୀମାନେ ସକାଳୁ ଘରଘର ବୁଲି ବର୍ଜ୍ୟବସ୍ତୁ ସଂଗ୍ରହ କରାଯାଇଥାଏ । ବିଭିନ୍ନ ଜରିଠାରୁ ଆରମ୍ଭ କରି ଫିଙ୍ଗି ଦେଉଥିବା ବୋତଲ ସବୁକୁ କର୍ମଚାରୀମାନେ ସଂଗ୍ରହ କରିବା ପରେ ଏଥିରୁ ପ୍ରସ୍ତୁତ କରିଥାନ୍ତି ଭଳିକି ଭଳି ଘରସଜା ସାମଗ୍ରୀ । ଏଥିପାଇଁ ଏମାନଙ୍କୁ ଏନଏସି କାର୍ଯ୍ୟନିର୍ବାହୀ ଅଧିକାରୀ ଓ ଗୋଷ୍ଠୀ ସଙ୍ଗଠିକା ସହାୟତା ପ୍ରଦାନ କରିଥାନ୍ତି । ବୋତଲ ଓ ଠିପିରେ ଏମାନେ ଭଳିକି ଭଳି ଫୁଲଦାନୀ, ପେନଷ୍ଟାଣ୍ଡ, ଝୁମରଘର ସଜା ସାମଗ୍ରୀ ତିଆରି କରୁଛନ୍ତି। ମହିଳାମାନଙ୍କ ଏଭଳି ପଦକ୍ଷେପକୁ ବିଭିନ୍ନ ମହଲରୁ ସ୍ୱାଗତ କରାଯାଇଛି । ଆଗାମୀ ଦିନରେ ମହିଳାମାନେ ଗାଁରେ ମହିଳାମାନଙ୍କୁ ଏନେଇ ପ୍ରଶିକ୍ଷଣ ଦେବେ ବୋଲି କହିଛନ୍ତି ।
